ਸਿਰਲੇਖ: #HerChoice: 'ਮੇਰਾ ਪਤੀ ਮੈਨੂੰ ਹਰ ਰੋਜ਼ ਗੈਰ-ਕੁਦਰਤੀ ਸੈਕਸ ਲਈ ਮਜਬੂਰ ਕਰਦਾ ਸੀ'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਮੈਂ ਉੱਠੀ ਤਾਂ ਦੇਖਿਆ ਮੇਰਾ ਪਤੀ ਮੇਰੇ ਸਰਾਹਣੇ ਖੜ੍ਹਾ ਸੀ ਤੇ ਪਿਛਲੀ ਰਾਤ ਵਾਲਾ ਹੀ ਸਵਾਲ ਪੁੱਛ ਰਿਹਾ ਸੀ, "ਤਾਂ ਤੂੰ ਕੀ ਤੈਅ ਕੀਤਾ ਹੈ? ਜਵਾਬ ਹਾਂ 'ਚ ਹੈ ਜਾਂ ਨਾਂਹ 'ਚ?"

ਮੈਨੂੰ ਪਤਾ ਸੀ ਨਹੀਂ, ਕਿ ਕੀ ਕਹਾਂ। ਮੈਂ ਕੁਝ ਬੋਲਣ ਦੀ ਹਿੰਮਤ ਕੀਤੀ ਤੇ ਬੁੜਬੜਾਈ, "ਦਫ਼ਤਰ ਜਾਓ, ਮੈਂ ਸ਼ਾਮ ਨੂੰ ਫੋਨ ਕਰਾਂਗੀ ਤੇ ਆਪਣਾ ਜਵਾਬ ਦੱਸ ਦੇਵਾਂਗੀ।" 

ਉਸ ਨੇ ਧਮਕਾਇਆ, "ਮੈਂ ਖੁਦ ਚਾਰ ਵਜੇ ਫੋਨ ਕਰਾਂਗਾ। ਮੈਨੂੰ ਜਵਾਬ ਚਾਹੀਦਾ ਹੈ ਤੇ ਇਸ ਦਾ ਜਵਾਬ ਹਾਂ ਵਿੱਚ ਹੀ ਹੋਣਾ ਚਾਹੀਦਾ ਹੈ। ਨਹੀਂ ਤਾਂ ਸਜ਼ਾ ਲਈ ਤਿਆਰ ਰਹੀ।"

ਸਜ਼ਾ ਦਾ ਮਤਲਬ ਸੀ 'ਐਨਲ ਸੈਕਸ'। ਉਸ ਨੂੰ ਪਤਾ ਸੀ ਕਿ ਇਹ ਮੇਰੇ ਲਈ ਬੇਹੱਦ ਦਰਦ ਭਰਿਆ ਹੁੰਦਾ ਹੈ ਤੇ ਉਹ ਮੇਰੇ 'ਤੇ ਤਸ਼ੱਦਦ ਢਾਹੁਣ ਲਈ ਇਸ ਦਾ ਇਸਤੇਮਾਲ ਕਰਦਾ ਸੀ।

ਉਹ ਤੇ ਉਸ ਦੀ ਵੱਡੀ ਭੈਣ ਦਫ਼ਤਰ ਚਲੇ ਗਏ। ਮੈਂ ਹੁਣ ਘਰ ਵਿੱਚ ਇਕੱਲੀ ਸੀ ਅਤੇ ਆਪਣੇ ਵਿਚਾਰਾਂ ਨਾਲ ਸੰਘਰਸ਼ ਕਰ ਰਹੀ ਸੀ।

ਕੁਝ ਘੰਟਿਆਂ ਬਾਅਦ ਮੇਰੇ ਵਿੱਚ ਆਪਣੇ ਪਿਤਾ ਨੂੰ ਫੋਨ ਕਰਨ ਦੀ ਹਿੰਮਤ ਆਈ ਤੇ ਉਨ੍ਹਾਂ ਨੂੰ ਦੱਸਿਆ ਕਿ ਮੈਂ ਪਤੀ ਨਾਲ ਹੋਰ ਨਹੀਂ ਰਹਿ ਸਕਦੀ।

ਮੈਨੂੰ ਲੱਗ ਰਿਹਾ ਸੀ ਕਿ ਮੇਰੇ ਪਿਤਾ ਨਾਰਾਜ਼ ਹੋਣਗੇ ਪਰ ਉਨ੍ਹਾਂ ਦੇ ਪ੍ਰਤੀਕਰਮ ਨੇ ਮੈਨੂੰ ਖੁਸ਼ ਕਰ ਦਿੱਤਾ। ਉਨ੍ਹਾਂ ਕਿਹਾ, "ਬੈਗ ਪੈਕ ਕਰ ਅਤੇ ਉੱਥੋਂ ਨਿਕਲ ਆ।"

ਮੈਂ ਆਪਣੀ ਕਿਤਾਬ ਚੁੱਕੀ, ਆਪਣੇ ਵਿੱਦਿਅਕ ਸਰਟੀਫਿਕੇਟ ਲਏ ਅਤੇ ਬੱਸ ਅੱਡੇ ਵੱਲ ਭੱਜੀ।

ਬੱਸ ਲੈਣ ਤੋਂ ਬਾਅਦ ਮੈਂ ਆਪਣੇ ਪਤੀ ਨੂੰ ਮੈਸੇਜ ਕੀਤਾ, "ਮੇਰਾ ਜਵਾਬ 'ਨਾਂਹ' ਹੈ ਅਤੇ ਮੈਂ ਆਪਣੇ ਘਰ ਵਾਪਸ ਜਾ ਰਹੀ ਹਾਂ।"

ਉਸ ਤੋਂ ਬਾਅਦ ਮੈਂ ਆਪਣਾ ਫੋਨ ਬੰਦ ਕਰ ਦਿੱਤਾ।

ਕੁਝ ਘੰਟਿਆਂ ਬਾਅਦ ਮੈਂ ਆਪਣੇ ਘਰ ਸੀ, ਆਪਣੇ ਪਰਿਵਾਰ ਵਿੱਚ। ਮੈਂ ਵਿਆਹ ਤੋਂ ਦੋ ਮਹੀਨੇ ਬਾਅਦ ਹੀ ਆਪਣੇ ਪਤੀ ਦਾ ਘਰ ਛੱਡ ਦਿੱਤਾ ਸੀ।

-----------------------------------------------------------------------------------------------------------

#HerChoice 12 ਭਾਰਤੀ ਔਰਤਾਂ ਦੀਆਂ ਸੱਚੀਆਂ ਕਹਾਣੀਆਂ ਦੀ ਲੜੀ ਹੈ। ਇਹ ਕਹਾਣੀਆਂ 'ਮਾਡਰਨ ਭਾਰਤੀ ਔਰਤਾਂ'

ਦੀ ਵਿਚਾਰਧਾਰਾ ਦਾ ਦਾਇਰਾ ਵਧਾਉਂਦੀ ਹੈ ਤੇ ਚੁਣੌਤੀ ਦਿੰਦੀਆਂ ਹਨ। ਉਨ੍ਹਾਂ ਔਰਤਾਂ ਦੀ ਚੋਣ, ਖਾਹਿਸ਼ਾਂ, ਇੱਛਾਵਾਂ ਨੂੰ ਪੇਸ਼ ਕਰਦੀ ਹੈ।

 -----------------------------------------------------------------------------------------------------------

ਮੈਂ ਆਪਣੇ ਪਤੀ ਸਾਹਿਲ ਨੂੰ ਪਹਿਲੀ ਵਾਰੀ ਗ੍ਰੈਜੁਏਸ਼ਨ ਦੇ ਅਖੀਰਲੇ ਸਾਲ ਵਿੱਚ ਮਿਲੀ ਸੀ। ਉਹ ਬੜਾ ਖੁਸ਼-ਦਿਲ ਸ਼ਖਸ ਸੀ। 

ਮੈਨੂੰ ਉਸ ਦੇ ਆਲੇ-ਦੁਆਲੇ ਰਹਿਣਾ ਚੰਗਾ ਲੱਗਦਾ ਸੀ ਅਤੇ ਫਿਰ ਸਾਨੂੰ ਪਿਆਰ ਹੋ ਗਿਆ।

ਅਸੀਂ ਘੁੰਮਣ-ਫਿਰਨ ਜਾਂਦੇ ਸੀ ਅਤੇ ਕਈ ਘੰਟੇ ਫੋਨ 'ਤੇ ਗੱਲਾਂ ਕਰਦੇ ਸੀ। ਇਸ ਤਰ੍ਹਾਂ ਲੱਗ ਰਿਹਾ ਸੀ ਕਿ ਜ਼ਿੰਦਗੀ ਮੇਰੇ 'ਤੇ ਮਿਹਰਬਾਨ ਸੀ।

ਇਹ ਰੋਮਾਂਸ ਜ਼ਿਆਦਾ ਸਮਾਂ ਨਾ ਚੱਲ ਸਕਿਆ। ਹੌਲੀ-ਹੌਲੀ ਮੈਨੂੰ ਲੱਗਿਆ ਕਿ ਸਾਡੇ ਰਿਸ਼ਤੇ ਵਿੱਚ ਸਮਾਨਤਾ ਦੀ ਕਮੀ ਸੀ। 

ਇਹ ਉਹ ਰਿਸ਼ਤਾ ਨਹੀਂ...